
Sprendimo projekto tikslas – steigti sveikatos centrus Šiaulių miesto savivaldybėje, organizuojant paslaugų teikimą funkcinio bendradarbiavimo būdu.

Lietuvos Respublikos sveikatos apsaugos ministro 2023 m. gegužės 22 d. įsakymo Nr. V-589 „Dėl Sveikatos centrui priskiriamų sveikatos priežiūros paslaugų teikimo organizavimo tvarkos aprašo patvirtinimo“ (toliau – Įsakymas) 1 punktu patvirtintas Sveikatos centrui priskiriamų sveikatos priežiūros paslaugų teikimo organizavimo tvarkos aprašas (toliau – Aprašas). Aprašas nustato sveikatos centro veikimo principus – sveikatos centro savivaldybėje kūrimą, sveikatos centrui priskiriamų paslaugų sąrašą, sveikatos centro darbo organizavimo tvarką, sveikatos priežiūros paslaugų teikimo sveikatos centre tvarką, sveikatos centro paslaugų apmokėjimo tvarką. 

Sveikatos centro steigime ir veikloje dalyvauti gali visos sveikatos priežiūros įstaigos, kurios sudarys galimybę pacientams gauti valstybės laiduojamas (nemokamas) sveikatos centro asmens sveikatos priežiūros paslaugas, jei pacientas atitinka teisės aktuose nustatytas tokių paslaugų gavimo sąlygas, išskyrus teisės aktuose numatytus atvejus, kai pacientams gali būti teikiamos mokamos ir (arba) brangiau kainuojančios asmens sveikatos priežiūros paslaugos (nepriklausomai nuo Sveikatos centre dalyvaujančios įstaigos nuosavybės formos ir pavaldumo).  
Planuojama, kad savivaldybės sprendimu įkurtas sveikatos centras užtikrins sveikatos apsaugos ministro sveikatos centrui nustatyto sąrašo sveikatos priežiūros paslaugų teikimą koordinuotai funkcinio bendradarbiavimo būdu. Funkcinis bendradarbiavimas – darbo organizavimo forma, kai sveikatos apsaugos ministro sveikatos centrui nustatyto sveikatos priežiūros paslaugų sąrašo ir kitos sveikatos centrui priskirtos sveikatos priežiūros paslaugos teikiamos bendradarbiavimo sutarčių pagrindu skirtinguose juridiniuose asmenyse. 
Sprendimą dėl sveikatos centrų skaičiaus, jeigu jie steigiami, priima savivaldybių tarybos. Šiaulių miesto savivaldybės (toliau – Savivaldybė) teritorijoje planuojama steigti 2 sveikatos centrus, kurie bendradarbiavimo sutarčių pagrindu teiks Aprašo 16 punkte nurodytas Privalomojo sveikatos draudimo fondo biudžeto lėšomis apmokamas asmens sveikatos priežiūros paslaugas, - centrinėje ir pietinėje miesto dalyje. Sprendimą dėl Aprašo 16 punkte išvardytų sveikatos centrui priskiriamų teikti (pagal Aprašo 1 priede nustatytas teikimo sąlygas) sveikatos priežiūros paslaugų teikimo organizavimo priima savivaldybių tarybos motyvuotu ir pagrįstu sprendimu, kai yra įvykdytos visos Aprašo 11 punkte nurodytos sąlygos. Sveikatos centrų paslaugos teikiamos pagal 5 metų laikotarpiui sudarytą bendradarbiavimo sutartį (Aprašo 2 priedas).  
Savivaldybėje veikiančių sveikatos priežiūros įstaigų (toliau – SPĮ), nepriklausomai nuo jų nuosavybės formos ir pavaldumo, atstovai 2023-08-21 buvo pakviesti į posėdį dėl sveikatos centro (-ų) veiklos ir bendradarbiavimo sutarties sąlygų aptarimo. Apie ketinimą (nesutikimą) dalyvauti sveikatos centro (-ų) veikloje funkcinio bendradarbiavimo būdu gauta informacija iš 16 privačių įstaigų: UAB B.Braun.Avitum, UAB „Apolonia", UAB „Affidea Lietuva“, UAB „Dantukų fėja", UAB „InMedica klinika“, VšĮ Šiaulių paliatyvios pagalbos ir slaugos centras „Prasmė“, UAB „Paliatyvios medicinos klinika“, VšĮ Paliatyvios pagalbos klinika, UAB „Pirmoji viltis", UAB „Rezus.lt", UAB „Tavo sveikatos namai", Gegužių sveikatos centras, UAB „Lyros šeimos centras", UAB „Senojo bokšto" klinika, VšĮ slaugos ir globos centras „Sidabražolė", VšĮ Tilžės g. bendrosios praktikos gydytojo kabinetas. Informaciją patikslino 9 įstaigos: UAB „InMedica“, VšĮ Šiaulių paliatyvios pagalbos ir slaugos centras „Prasmė“, UAB „Paliatyvios medicinos klinika“, VšĮ Paliatyvios pagalbos klinika, UAB „Rezus.lt", UAB „Gegužių sveikatos centras“, UAB „Lyros šeimos centras", VšĮ slaugos ir globos centras „Sidabražolė", VšĮ Tilžės g. bendrosios praktikos gydytojo kabinetas, 1 įstaiga papildomai atsiliepė į kvietimą (UAB „Diahema“), 1 įstaiga (UAB „Apolonia“) informavo, kad nebesutinka dalyvauti. Paslaugų teikimą koordinuojančiomis įstaigomis bendru sutarimu išrinktos Šiaulių centro poliklinika ir Dainų pirminės sveikatos priežiūros centras. SPĮ atstovų posėdis buvo protokoluojamas, protokolą pasirašė visi posėdyje dalyvavę SPĮ atstovai. Šis protokolas kartu su preliminariomis bendradarbiavimo sutartimis pridedami prie sprendimo projekto. Protokoliniu sprendimu Nr. VAK-508 sudaryta darbo grupė sutarčių sąlygoms aptarti. 2023-10-06 darbo grupės nariai pakviesti pristatyti sutarties projekto sąlygų aptarimo rezultatus. Posėdyje dalyvavę darbo grupės nariai priėmė sprendimą nekeisti sutarties sąlygų ir 2023-10-11 organizuoti visų ketinančių dalyvauti SPĮ posėdį dėl galutinio sutarčių projektų suderinimo ir pateikimo Savivaldybei. Sutartis SPĮ, dalyvaujančių sveikatos centrų veikloje, atstovai, pasirašys, kai Savivaldybės taryba priims šį sprendimą. 
SPĮ, dalyvaujančių sveikatos centrų Šiaulių miesto savivaldybėje steigime ir veikloje, sąrašas:
. Šiaulių miesto centrinėje dalyje:
. biudžetinei įstaigai Šiaulių miesto savivaldybės visuomenės sveikatos biurui;
. viešajai įstaigai Šiaulių centro poliklinikai;
. viešajai įstaigai Respublikinei Šiaulių ligoninei;
. viešajai įstaigai Šiaulių reabilitacijos centrui;
. viešajai įstaigai Šiaulių ilgalaikio gydymo ir geriatrijos centrui;
. IĮ J. Jankauskienės šeimos gydytojų centras;
. UAB „Affidea Lietuva“;
. viešajai įstaigai „Paliatyviosios pagalbos klinika“;
. viešajai įstaigai globos ir slaugos centrui „Sidabražolė“;
. UAB „Rezus“ laboratorija;
. Šiaulių miesto pietinėje dalyje:
. biudžetinei įstaigai Šiaulių miesto savivaldybės visuomenės sveikatos biurui; 
. viešajai įstaigai Dainų pirminės sveikatos priežiūros centrui;
. viešajai įstaigai Respublikinei Šiaulių ligoninei;
. viešajai įstaigai Šiaulių reabilitacijos centrui;
. viešajai įstaigai Šiaulių ilgalaikio gydymo ir geriatrijos centrui;
. UAB „Pirmoji viltis“;
. viešajai įstaigai Tilžės g. bendrosios praktikos gydytojo kabinetui;
. UAB „Inmedica klinikai“; 
. UAB „Gegužių sveikatos centrui“;
. UAB „InmediCa“;
. viešajai įstaigai Šiaulių paliatyviosios pagalbos ir slaugos centrui „Prasmė“;
. viešajai įstaigai globos ir slaugos centrui „Sidabražolė“;
. viešajai įstaigai „Paliatyviosios pagalbos klinika“;
. UAB „Affidea Lietuva“;
. UAB „Lyros šeimos centras“;
. UAB „Diahema“;
. UAB „Rezus“ laboratorija.

Priėmus sprendimą bus užtikrintas dalyvavimas sveikatos priežiūros įstaigų reformoje, investicijų planavimo sąlygos ir reikalavimai: investicijos planuojamos savivaldybėms, kuriose numatytas sveikatos centrų kūrimas ir sveikatos centro paslaugų teikimo organizavimas pagal funkcinį bendradarbiavimą. Investicijos numatytos sveikatos centrams ir (ar) asmens sveikatos priežiūros įstaigoms, dalyvaujančioms SC veikloje ir sudariusioms Apraše nurodytą sutartį. 

Priėmus sprendimą steigti 2 sveikatos centrus, SPĮ pasirašo bendradarbiavimo sutartis.
Sprendimui įgyvendinti reikalingos lėšos.
Sprendimui įgyvendinti lėšos nereikalingos.

Sprendimo projekto antikorupcinis vertinimas nebuvo atliekamas, nes šis projektas nėra susijęs su atvejais, nurodytais Teisės aktų projektų antikorupcinio vertinimo taisyklėse.
Sprendimo projektą parengė: Šiaulių miesto savivaldybės administracijos Sveikatos skyrius. Tiesioginis rengėjas – l. e. Savivaldybės gydytojos (vedėjos) pareigas Kristina Strupienė, tel. (8 41) 59 62 16. Projekto iniciatoriai: Šiaulių miesto savivaldybės administracijos Sveikatos skyrius.





